8. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ Αριθ.74804 της 10 Νοεμ./6 Δεκ.1980 (ΦΕΚ Β΄1256) Περί υπαγωγής της δημοτικής επιχειρήσεως υδρεύσεως και αποχετεύσεως δήμων και κοινοτήτων μείζονος, περιοχής Βόλου, στις διατάξεις του άρθρ.205 παρ.5 Νόμ.1065/80. Έχοντας υπόψη: 1.Τις διατάξεις του Νόμ.890/1979 «περί συστάσεως δημοτικής επιχειρήσεως υδρεύσεως και αποχετεύσεως δήμων και κοινοτήτων μείζονος περιοχής Βόλου», με τις οποίες δεν καθορίζεται ο χαρακτηρισμός της επιχειρήσεως αυτής, ως νομικού προσώπου δημοσίου ή ιδιωτικού δικαίου. 2.Την αριθ.40/1980 γνωμοδότηση του Α΄ Τμήματος του Νομικού Συμβουλίου του Κράτους, που έγινε αποδεκτή με το αριθ.13330/13.3.1980 έγγραφο του Υπουργείου Εσωτερικών, με την οποία η ανωτέρω επιχείρηση χαρακτηρίζεται νομικό πρόσωπο δημοσίου δικαίου. 3.Τις διατάξεις της παρ.5 του άρθρ.205 του Δημοτικού και Κοινοτικού Κώδικα (Νόμ.1065/80) και της παρ.1 του άρθρ.1 του Νόμ.1069/1980, σύμφωνα με τις οποίες οι δημοτικές ή κοινοτικές επιχειρήσεις αποτελούν ιδιαίτερα νομικά πρόσωπα ιδιωτικού δικαίου και διέπονται από τους κανόνες ιδιωτικής οικονομίας εφ’ όσον δεν ορίζεται διαφορετικά από το νόμο. 4.Τις διατάξεις του άρθρ.236 του Δημοτικού και Κοινοτικού Κώδικα (Νόμ.1065/1980), βάσει των οποίων δημοτικά και κοινοτικά ιδρύματα, λοιπά δημοτικά ή κοινοτικά νομικά πρόσωπα, σύνδεσμοι δήμων ή κοινοτήτων και δημοτικές ή κοινοτικές επιχειρήσεις, που έχουν συσταθεί με ειδικούς νόμους και λειτουργούν κατά την έναρξη της ισχύος του κώδικα, εξακολουθούν να διέπονται από τις ειδικές διατάξεις των νόμων αυτών, επιτρέπεται όμως να υπαχθούν εν όλω ή εν μέρει στις διατάξεις του κώδικα με απόφαση του Υπουργού Εσωτερικών, που εκδίδεται ύστερα από πρόταση του συλλογικού οργάνου που τα διοικεί. 5.Την αριθ.40090/28.5.1980 κοινή απόφαση των Πρωθυπουργού και Υπουργού Εσωτερικών, περί μεταβιβάσεως αρμοδιοτήτων στον Υφυπουργό Εσωτερικών (ΦΕΚ 527/11.6.1980 τ.Β΄). 6.Την αριθ.80/2.10.1980 απόφαση – πρόταση του Διοικητικού Συμβουλίου της Δημοτικής Επιχειρήσεως Υδρεύσεως και Αποχετεύσεως δήμων και κοινοτήτων μείζονος περιοχής Βόλου, περί υπαγωγής αυτής στις διατάξεις της παρ.5 του άρθρ.205 του Δημοτικού και Κοινοτικού Κώδικα, ώστε με τη νέα του νομική μορφή του νομικού προσώπου ιδιωτικού δικαίου που διέπεται από τους κανόνες της ιδιωτικής οικονομίας, να αποκτήσει μεγαλύτερη ευελιξία και να ανταποκριθεί καλύτερα στην αποστολή της, αποφασίζουμε: Την υπαγωγή της, με το Νόμ.890/1979, συσταθείσης δημοτικής επιχειρήσεως υδρεύσεως και αποχετεύσεως  δήμων  και  κοινοτήτων  μείζονος  περιοχής Βόλου, στις διατάξεις της παρ.5 του άρθρ.205 του Δημοτικού και Κοινοτικού Κώδικα (νόμ.1065/ 1980). (Αντί για τη σελ.258,21(β) Σελ.258,21(γ) Τεύχος 1429 Σελ. 69 Δημοτικές Επιχειρήσεις 3.Δ.ζ.8 9. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.787 της 14/31 Ιουλ.1981 (ΦΕΚ Α΄205) Περί συστάσεως παρά τω Δήμω Αθηναίων Νομού Αττικής ιδίας δημοτικής επιχειρήσεως υπό το όνομα «ΔΗΜΟΣ ΑΘΗΝΑΙΩΝ ΕΠΙΧΕΙΡΗΣΗ ΜΗΧΑΝΟΓΡΑΦΗΣΕΩΣ». Τροποποιήθηκε από την με αριθ. 19983/27 Μαρτ.-24 Απρ. 1985 ΦΕΚ Β΄ 222) απόφ. Υπ. Εσωτ. και την με αριθ.548/10-28 Ιαν.2000 (ΦΕΚ Β’67) απόφ. Γεν. Γραμ. Περ. Αττικής. 